**ROMÂNIA**

**JUDEȚUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**PROIECT**

**HOTĂRÂRE**

**privind aprobarea organigramei și a statului de funcții pentru Serviciul public comunitar local de evidență a persoanelor – Câmpulung Moldovenesc**

**Consiliul Local al Municipiului Câmpulung Moldovenesc, întrunit în ședința ordinară din** \_\_\_\_\_06.2020 ;

Având în vedere:

* Referatul de aprobare al primarului municipiului Câmpulung Moldovenesc, înregistrat la nr.\_\_\_\_\_\_din \_\_\_\_\_\_\_\_;
* Raportul de specialitate al Compartimentului resurse umane, înregistrat la nr.\_\_\_\_\_\_din \_\_\_\_\_\_\_\_;
* Raportul de specialitate al Compartimentului juridic, înregistrat la nr.\_\_\_\_\_\_din \_\_\_\_\_\_\_\_\_\_\_;
* Raportul de specialitate al Direcției economice, înregistrat la nr.\_\_\_\_\_\_\_din \_\_\_\_\_\_\_\_\_\_\_\_\_\_\_;
* Avizul nr. \_\_\_\_\_din \_\_\_\_\_ al Direcției pentru Evidența Persoanelor și Administrarea Bazelor de date privind aprobarea organigramei și a statului de funcții a Serviciului public comunitar local de evidență a persoanelor – Câmpulung Moldovenesc;
* Adresa Instituţiei Prefectului - Judeţul Suceava nr. 8182 din 05.05.2020, înregistrată la Registratura primăriei municipiului Câmpulung Moldovenesc cu nr. 12182/15.05.2020, cu referire la numărul de posturi pentru Serviciului public comunitar local de evidență a persoanelor - Câmpulung Moldovenesc, stabilit în conformitate cu prevederile punct.2 din Anexa la Ordonanța de Urgență a Guvernului nr. 63/2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare, cu modificările şi completările ulterioare;
* Art. 1 alin. (1) și art. 9 alin. (3) din Ordonanța Guvernului nr. 84/2001 privind înfiinţarea, organizarea şi funcţionarea serviciilor publice comunitare de evidenţă a persoanelor, cu modificările și completările ulterioare;
* Hotărârea Guvernului nr. 2104/2004 pentru aprobarea Metodologiei privind criteriile de dimensionare a numărului de funcţii din aparatul serviciilor publice comunitare de evidenţă a persoanelor, constituirea patrimoniului şi managementul resurselor umane, financiare şi materiale, cu modificările și completările ulterioare;
* Hotărârea Consiliului Local nr.152 din 17 decembrie 2019 privind modificarea și completarea Organigramei și a Statului de funcții ale aparatului de specialitate al primarului municipiului Câmpulung Moldovenesc și a instituțiilor subordinate;
* Prevederile art. 409 alin. (1) și alin. (3) lit.b) din Ordonanța de Urgență nr. 57/2019 privind Codul administrativ, cu modificările și completările ulterioare;

În temeiul art. 129 alin. (2) lit. a) și lit. d), alin.(3) lit. c), alin. (7) lit.l) și art.196 alin. (1) lit.a) din Ordonanța de Urgență a Guvernului nr.57/2019 privind Codul Administrativ, cu modificările și completările ulterioare,

**HOTĂRĂȘTE**

**Art.1** Se aprobă organigrama Serviciului public comunitar local de evidență a persoanelor Câmpulung Moldovenesc, conform anexei nr. 1 .

**Art.2** Se aprobă statul de funcții al Serviciului public comunitar local de evidență a persoanelor Câmpulung Moldovenesc, conform anexei nr. 2 .

**Art.3** Anexele nr. 1 și 2 fac parte integrantă din prezenta hotărâre.

**Art.4** Organigrama, statul de funcții și numărul de personal ale aparatului de specialitate al primarului și a instituțiilor subordonate, aprobate prin Hotărârea Consiliului Local nr.152 din 17 decembrie 2019, se modifică în mod corespunzător.

**Art.5** Primarul municipiului Câmpulung Moldovenesc, prin aparatul de specialitate va aduce la îndeplinire prevederile prezentei hotărâri.

**INIȚIATOR**

**Primarul municipiului Câmpulung Moldovenesc**

**Negură Mihăiță**